মিতালী ৰাজৰ নেতৃত্বত ভাৰতীয় মহিলা ক্ৰিকেট দলটোৱে প্ৰতিদ্বন্দ্বি পাকিস্তানৰ বিৰুদ্ধে ১০৭ ৰাণৰ বিশাল বিজয়েৰে বিশ্বকাপ অভিযান আৰম্ভ কৰিলে। ভাৰতে বান্ধি দিয়া জয়ৰ লক্ষ্য ২৪৫ ৰানৰ বিপৰীতে পাকিস্তানে ৪৩ অভাৰত ১০টা উইকেট হেৰুৱাই ১৩৭ ৰানহে কৰিবলৈ সমৰ্থ হয়।
ভাৰতৰ ৰাজেশ্বৰী কায়কোৱাৰৰ বিধ্বংসী বলিঙত বিধ্বস্ত হৈ পৰে পাক মহিলা দলটো।
ৰাজেশ্বৰী ৪/৩১ ৰে পাক দলটোৰ গতি ৰুদ্ধ কৰি দিয়ে। ঝুলন গোস্বামী, স্নেহ ৰানাই দুটাকৈ উইকেট লাভ কৰে।
নিউজীলেণ্ডৰ মাউণ্ট মাউনগানুইত অনুষ্ঠিত হোৱা প্ৰথম খেলত ভাৰতে টছত জয়ী হৈ প্ৰথমে বেটিং কৰাৰ সিদ্ধান্ত লয় ।
তিনিগৰাকী খেলুৱৈৰ অৰ্ধশতকেৰে দলটোৱে ২৪৪/৭ ৰান সংগ্ৰহ কৰিবলৈ সক্ষম হয়।
তৃতীয় অভাৰত অপেনাৰ শ্বাফালী বাৰ্মা (০)ক পাকিস্তানৰ চিমাৰ ডায়েনা বেগে আউট কৰাৰ লগে লগে ভাৰতে শক্তি কিছু পৰি আহে যদিও স্মৃতি মান্ধানা আৰু দীপ্তি শৰ্মাই ৯২ ৰাণৰ অৱদানেৰে দলটোক পুনৰ নতুন গতি দিবলৈ সক্ষম হয়।
পাকিস্তানৰ ছিদৰা আমিনে ৩০ ৰান কৰাৰ বিপৰীতে বাকী খেলুৱৈসকলে ২০ ৰানৰ ঘৰ পাৰ কৰিবলৈ সমৰ্থ হোৱা পৰিলক্ষিত নহ'ল।
ভাৰতৰ অধিনায়ক মিতালীয়ে ৯ ৰান ,হৰমনপ্ৰীতে ৫ ৰান ,স্মৃতি মান্ধনাই ৫২ ৰান, দীপ্তিয়ে ৪০ ৰান, স্নেহে ৫৩ ৰান পূজাই ৬৭ ৰান কৰে।
বিশ্বকাপত অংশগ্ৰহণ কৰা দেশৰ ফুটবলাৰসকলৰ পৰিয়ালক ভাবুকি দিছে ইৰানে!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
